Ajjeechaawwan kunneen ji'oota muraasa darban kan godinichatti mudatan keessaati: Sadaasa 2020 - Godina Matakkal aanaa Dibaaxitti haleellaa imaltoota irratti raawwatameen namootni 40 du'aniiru Fulbaana 2020 - Haleellaa godina Matakkal aanaa Daangur keessatti raawwateen namootni 15 ajjeefamaniiru Adoolessa 2020 - Godina Benishaangul Gumuz godina Matakkal aanaa Gubaatti hidhattootni namoota 13 ajjeesaniiru Adoolessa 2019 - Haleellaa godina Matakkal aanaa Maanduuraa keessatti raawwatameen yoo xinnaate namootni saddeet ajjeefamaniiru Waxabajjii 2019 - Dhukaasa hidhattootni godina Matakkal aanaa Daangur keessatti imaltoota irratti bananiin namootni shan ajjeefamanii jaha immoo madaa'aniiru Mudde 2019 - Walitti bu'iinsa godina Matakkal aanaa Daangur keessatti uumameen namootni afur ajjeefamaniiru Sababa rakkoolee nageenyaa irra deddeebin mudatuun Fulbaana bara 2020 irraa eegalee koomaand poostiin nageenyaa ji'oota sadiif turu godina Matakkalitti labsamee ture.
